**JELGAVAS VALSTSPILSĒTAS PAŠVALDĪBAS 2023. GADA 24. AUGUSTA**

**SAISTOŠO NOTEIKUMU NR.23-13**

**“GROZĪJUMI JELGAVAS PILSĒTAS PAŠVALDĪBAS 2018. GADA 22. MARTA SAISTOŠAJOS NOTEIKUMOS NR.18-8 “PAR SOCIĀLAJIEM PAKALPOJUMIEM JELGAVAS VALSTSPILSĒTAS PAŠVALDĪBĀ””**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. **Mērķis un nepieciešamības pamatojums**
 | 1. Saistošo noteikumu  “Grozījumi Jelgavas pilsētas pašvaldības 2028. gada 22. marta saistošajos noteikumos Nr.18-8 “Par sociālajiem pakalpojumiem Jelgavas valstspilsētas pašvaldībā”” projekts (turpmāk – saistošo noteikumu projekts) ir pamatojams:
	1. ar tiesību akta izdošanas pamatojuma papildināšanu saistībā ar jaunu sociālo pakalpojumu ieviešanu Jelgavas valstspilsētas pašvaldībā – aprūpes pakalpojumu nepilngadīgām personām ar invaliditāti, konkrēti papildinot ar atsauci uz Invaliditātes likuma 12. panta 62. daļu;
	2. ar Eiropas Sociālā fonda projekta “Atver sirdi Zemgalē” (turpmāk – Deinstitucionalizācijas programma) beigšanos 31.08.2023., attiecīgi nebūs pieejami sabiedrībā balstītie sociālie pakalpojumi par Deinstitucionalizācijas programmas līdzekļiem. Saistošo noteikumu projektā ir precizēti nosacījumi sociālo pakalpojumu (grupu dzīvokļa pakalpojums, dienas aprūpes centra pakalpojums, specializētas darbnīcas pakalpojums, ģimenes asistenta pakalpojums, sociālās rehabilitācijas pakalpojumi) saņemšanai par Jelgavas valstspilsētas pašvaldības budžeta līdzekļiem, lai turpmāk pilngadīgas personas ar garīga rakstura traucējumiem un bērni ar funkcionāliem traucējumiem varētu saņemt prioritāri nepieciešamos sabiedrībā balstītos sociālos pakalpojumus integrācijai sabiedrībā;
	3. ar nepieciešamību ieviest Invaliditātes likuma 12.panta 62. daļā noteikto aprūpes pakalpojumu nepilngadīgām personām ar invaliditāti (turpmāk – aprūpes pakalpojums). Saistošo noteikumu projektā ir noteikti piešķiršanas, atteikšanas, izbeigšanas un pārtraukšanas nosacījumi un kārtība, kritēriji aprūpes pakalpojuma nepieciešamības novērtēšanai un prasības aprūpes pakalpojuma sniedzējam. Ministru kabineta 2021. gada 18. maija noteikumu Nr. 316 “Noteikumi par asistenta, pavadoņa un aprūpes pakalpojumu personām ar invaliditāti” 44. punktā noteikts aprūpes pakalpojuma maksimālais apjoms - 80 stundas mēnesī un 45. punktā - minimālās aprūpes pakalpojuma vienas stundas izmaksas, iekļaujot visus nodokļus, kas saistīti ar pakalpojuma sniegšanu, kas nevar būt mazākas par 4,79 euro stundā. Aprūpes pakalpojuma maksimālais apjoms Jelgavas valstspilsētas pašvaldībā ir 80 stundas mēnesī. Jelgavas valstspilsētas pašvaldībā tiek nodrošināta pāreja no Deinstitucionalizācijas programmas nodrošinātiem aprūpes pakalpojumiem uz Jelgavas valstspilsētas pašvaldības nodrošinātiem aprūpes pakalpojumiem nepilngadīgām personām ar invaliditāti no 5 līdz 18 gadu vecuma sasniegšanai. No 2023. gada 1. septembra ir paredzēti naudas līdzekļi Jelgavas valstspilsētas pašvaldības iestādes “Jelgavas sociālo lietu pārvaldes” (turpmāk – JSLP) budžeta kārtējam gadam aprūpes pakalpojuma nodrošināšanai par kopējo summu 57 600,00 *euro* apmērā 40 nepilngadīgām personām ar invaliditāti;
	4. ar grozījumiem Ministru kabineta 2014. gada 23. decembra noteikumos Nr. 790 “Sociālās rehabilitācijas pakalpojumu sniegšanas kārtība no vardarbības cietušām un vardarbību veikušām pilngadīgām personām” (stājas spēkā 27.06.2023.). Tiek paplašināts pakalpojumu klāsts pilngadīgām personām, kuras cietušas no vardarbības, attiecīgi saistošo noteikumu projektā precizēti par valsts budžeta līdzekļiem pieejamie sociālās rehabilitācijas un atbalsta pakalpojumi pilngadīgām personām, kuras cietušas no vardarbības. Vardarbībā cietuša pilngadīga persona var saņemt sociālās rehabilitācijas kursu sociālās rehabilitācijas institūcijā ar izmitināšanu, psihologa, jurista vai sociālā darbinieka individuālās konsultācijas, krīzes dzīvokļa pakalpojumu. Par valsts budžeta līdzekļiem vardarbībā cietušai pilngadīgai personai vēl arī pieejami šādi atbalsta pakalpojumi: uzticības personas, ārstniecības personas konsultācijas, tulka vai valodas zinātāja pakalpojums;
	5. ar nepieciešamību paplašināt mērķa grupu, kurai turpmāk tiks nodrošināta iespēja saņemt dienas aprūpes centra pakalpojumu JSLP Dienas centrā “Harmonija”. Minēto pakalpojumu varēs saņemt bērni ar invaliditāti ar GRT vecumā no 16 gadiem un kuriem ir noteikta īpaša kopšana;
	6. ar nepieciešamību precizēt ārstniecības personu, kura izsniedz atzinumu ar noradāmo informāciju par personas veselības stāvokli un sociālās rehabilitācijas pakalpojuma nepieciešamību.
 |
| 1. **Fiskālā ietekme uz pašvaldības budžetu**
 | 1. Saistošo noteikumu īstenošanas fiskālās ietekmes prognoze uz pašvaldības budžetu:
* ir ietekme uz ieņēmumu daļu, jo paredzēts saņemt papildu finansējumu no valsts budžeta līdzekļiem 4901,00 *euro* apmērā par piešķirtajiem sociālās rehabilitācijas pakalpojumiem institūcijā ar izmitināšanu vardarbībā cietušajām pilngadīgām personām un saistībā ar grozījumiem (stājas spēkā 27.06.2023.). Ministru kabineta 2014. gada 23. decembra noteikumos Nr. 790 “Sociālās rehabilitācijas pakalpojumu sniegšanas kārtība no vardarbības cietušām un vardarbību veikušām pilngadīgām personām” sociālās rehabilitācijas pakalpojumu nodrošināšanai 27000,00 *euro* apmērā;
* ir ietekme uz izdevumu daļu, jo sākot ar 2023. gadā 1.jūliju par valsts budžeta līdzekļiem ir paplašināts sociālās rehabilitācijas un atbalsta pakalpojumu klāsts vardarbībā cietušajām personām. Provizoriski minēto pakalpojumu var pieprasīt 10 ģimenes par kopējo summu 31901,00 *euro*.
* dažādu sociālās rehabilitācijas pakalpojumu sniegšana, turpmāk pēc Deinstitucionalizācijas programmas beigšanos (31.08.2023.), tiks nodrošināta par pašvaldības budžeta līdzekļiem JSLP 2023.gada apstiprināta budžeta ietvaros par kopējo summu 14420,00 *euro*;
* jaunā sociālā pakalpojuma – aprūpes pakalpojuma 40 nepilngadīgai personai ar invaliditāti nodrošināšanai no 2023. gada 1. septembra līdz 2023. gada 31. decembrim JSLP 2023.gada budžetā ir paredzēti naudas līdzekļi 57 600,00 *euro* apmērā.
1. Ietekme uz citām pozīcijām budžeta ieņēmumu vai izdevumu daļā nav paredzēta.
 |
| 1. **Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci**
 | 1. Sociālā ietekme – tiks nodrošināta iespēja bērniem ar invaliditāti saņemt aprūpes pakalpojumu mājās un sociālās rehabilitācijas pakalpojumus, tādejādi palielinot iespēju likumiskajiem pārstāvjiem iekļauties atklātajā darba tirgū un gūt ienākumus no algota darba. Stiprinātas ģimenes, kurās aug bērni ar invaliditāti.
2. Nav ietekmes uz vidi.
3. Ir ietekme uz iedzīvotāju veselību, jo pastāv iespēja saņemt sabiedrībā balstītos sociālos pakalpojumus un sociālās rehabilitācijas pakalpojumus fiziskās un psihiskās veselības uzturēšanai, kas vērsti personu ar invaliditāti integrācijai sabiedrībā.
4. Nav ietekmes uz uzņēmējdarbību.
5. Nav ietekmes uz konkurenci.
 |
| 1. **Ietekme uz administratīvajām procedūrām un to izmaksām**
 | Neietekmē.  |
| 1. **Ietekme uz pašvaldības funkcijām un cilvēkresursiem**
 | Neietekmē pašvaldības funkcijas un cilvēkresursus.  |
| 1. **Informācija par izpildes nodrošināšanu**
 | Saistošo noteikumu izpildē nav paredzēts izveidot jaunu institūciju.  |
| 1. **Prasību un izmaksu samērīgums pret ieguvumiem, ko sniedz mērķa sasniegšana**
 | Saistošie noteikumi ir samērīgi. |
| 1. **Izstrādes gaitā veiktās konsultācijas ar privātpersonām un institūcijām**
 | 1. Saistošo noteikumu projekts un tam pievienotais paskaidrojuma raksts 19.07.2023. tika publicēts pašvaldības oficiālajā tīmekļvietnē [www.jelgava.lv](http://www.jelgava.lv) sabiedrības viedokļa noskaidrošanai, paredzot termiņu viedokļu sniegšanai līdz 02.08.2023.
2. Par saistošo noteikumu projektu pašvaldība nav saņēmusi viedokļus un priekšlikumus.
 |

Jelgavas valstspilsētas pašvaldības domes priekšsēdētājs A.Rāviņš